**Muuga Sadama idaosa elektrituulik**

AS Tallinna Sadam soovib oma elektrienergia vajaduste tarbeks püstitada Muuga Sadama idaossa elektrituuliku.

Elektrituuliku

* maksimaalne võimsus kuni 8 MW
* tuuliku laba maksimaalne pikkus 86 meetrit ja kogu turbiini läbimõõt kuni 178 meetrit
* tuuliku laba maksimaalne kõrgus maapinnast 250 meetrit

Asukoht kas olemasoleva lainemurdja nurgal või

kuni 256 meetrit lainemurdjast piki lainemurdjat edasi koos lainemurdja/tammi rajamisega vastavalt EHR I esitatud joonisele .

Tuuliku asukoht ja parameetrid on valitud koostöös Kaitseministeeriumiga

Tuulik rajatakse kaldaga ühendatuna. Kaldaga ühendab tuulikut Muuga sadama idaosa detailplaneeringu kohane lainemurdja. Muuga Sadama idaosa detailplaneering on kehtestatud 22.08.2003 Jõelähtme Vallavolikogu otsusega nr 57.

Maksimaalne mere täitemaht (lainemurdja) on ca 135 000m3. Muuga sadama lainemurdja rajamisel tekkida võiv keskkonnamõju on hinnatud Royal Haskoning (Hollnad), ASi Merin ja TÜ Eesti Meresüsteemide Instituudi poolt 2006.aastal

Maismaal paikneva tuuleelektrijaama tuuleenergiast tootmise tasu määratakse vastavalt Keskkonnatasude seaduse **§ 213** vahemikus 0,7 kuni 1 protsenti järgmise kahe näitaja korrutisest:  
1) tuuleelektrijaama kvartalis toodetud elektrienergia kogus megavatt-tundides, kuid mitte vähem kui 70 protsenti tuuleelektrijaama nimivõimsusest korrutatuna 750-ga;

2) vastava kvartali Eesti hinnapiirkonna järgmise päeva turu elektrienergia aritmeetiline keskmine börsihind.

Maismaal paikneva tuuleelektrijaama tuuleenergiast elektrienergia tootmise tasu määra kehtestab selle kohaliku omavalitsuse üksuse, mille territooriumil tuuleelektrijaam asub, volikogu määrusega.

Keskkonnatasude seaduse **§ 212** maksab tuuleelektrijaama omanik või kasutama õigustatud isik  kohaliku omavalitsuse üksusele, mille territooriumil maismaal paiknev tuuleelektrijaam asub tuuleenergiast elektrienergia tootmise tasu (keskkonnahäiringu hüvitamise tasu.

Koostas

Kärt Madiberk

AS Tallinna Sadam

k.madiberk@ts.ee